Гомельскі тралейбус

Гомельскі тралейбус — сістэма тралейбусных ліній у Гомелі. Пачала дзейнічаць 20 мая 1962 года.

Станам на 2014 год тралейбусны рух ажыццяўляецца камунальным унітарным прадпрыемствам «Гарэлектратранспарт». У склад прадпрыемства ўваходзяць два тралейбусныя дэпо на 225 машына-месцаў, 17 лінейных цягавых падстанцый і 135,5 км кантактнай сеткі. Працягласць сілкавальнай сеткі пастаяннага току — 72,8 км.

На долю электратранспарту ў горадзе прыпадае амаль 60 % аб'ёму гарадскіх перавозак, станам на сярэдзіну 2000-х гадоў штодзённы аб'ём перавозак пасажыраў склаў каля  чалавек.

 Гісторыя 

Тралейбусны рух у Гомелі запушчаны ў 1962 годзе. Першы маршрут «Вакзал — Дэпо № 1» (цяпер — «Вакзал — Гідрапрывад») быў адкрыты 20 мая 1962 года, яго абслугоўвалі 10 тралейбусаў. У 1976 годзе быў адкрыты другі тралейбусны парк. Першымі мадэлямі тралейбусаў, што абслугоўвалі тагачасныя маршруты, былі ЗІУ-5 (адзін з якіх быў захаваны як музейны экспанат). У 1970—1980-я гады пачалося абнаўленне парка рухомага саставу тралейбусамі ЗіУ-9 (ЗіУ-682). У 1990—2000-я гады пачалося чарговае абнаўленне парка рухомага саставу тралейбусамі вытворчасці Мінскага завода «Белкамунмаш», а менавіта  АКСМ-201, АКСМ-213 і АКСМ-321.

У 1999 годзе на балансу КУП «Гарэлектратранспарт» налічвалася 213 тралейбусаў (з іх на лініі 155), у 2006 годзе — 235 (на лініі 179), а ў 2017 годзе - 212.

 Канфігурацыя сеткі 

Сетка гомельскага тралейбуса — радыяльная. Агульная працягласць кантактнай сеткі складае 135,5 км. Станам на 3 верасня 2022 года колькасць лінейных цягавых падстанцый (ЛЦП) складае 29 — гэта:

 ЛЦП-1 — вул. Тралейбусная (Тралейбусны парк № 1);
 ЛЦП-2 — вул. Рагачоўская
 ЛЦП-3 — ЗВП (за гарадскім выцвярэзнікам);
 ЛЦП-4 — вул. Яраслаўская;
 ЛЦП-5 — Праезд Куйбышаўскі;
 ЛЦП-6 — раён Навабеліца (35-ы мікрараён);
 ЛЦП-7 — вул. Хваёвая (зав. Касмічны);
 ЛЦП-8 — раён радыёзавода;
 ЛЦП-9 — прасп. Перамогі (за крамай «Мазліва» побач з «Пріорбанкам»);
 ЛЦП-10 — пр-т Кастрычніка (ААТ «Таццяна»);
 ЛЦП-11 — пр-т Касманаўтаў (раён Сельмаша);
 ЛЦП-12 — вул. Каменшчыкава (Валатава);
 ЛЦП-13 — вул. Цімафеінкі (ст. Аэрадром);
 ЛЦП-14 — Рэчыцкая шаша (12-ы мікрараён);
 ЛЦП-15 — вул. Магілёўская (за мостам з Сельмаша на ЗЛІН);
 ЛЦП-16 — ЗЛІН (станам на пачатак 2015 года знаходзіцца ў рэзерве);
 ЛЦП-17 — вул. Антошкіна
 ЛЦП № 18-23 станам на пачатак 2015 года не ўведзены ў эксплуатацыю (большасць з іх толькі ў праекце і не пабудаваны да пачатку 2023 года — некалькі падстанцый закансерваваны на стадыі будаўніцтва).
 ЛЦП-24 — вул. Хатаевіча (17-ы мікрараён);
 ЛЦП-25 — вул Каменшчыкава (Валатава).
 ЛЦП-26 — Механічная вул. (Новае жыццё);
 ЛЦП-27 — Мікрараён «Шведская Горка»

 Маршруты 

Маршрутная сетка Гомеля ўключае ў сябе 29 маршрут.

Агульная працягласць вулічнай сеткі з транспартнымі лініямі складае 72,8 км, працягласць тралейбусных маршрутаў — 584 км, сярэдняя даўжыня маршруту — 21,7 км, сярэдняя эксплуатацыйная хуткасць — 17,4 км/г.

№ Маршрут Дэпо Рэжым працы Зноскі 1 Вакзал — САЛЕО-Гомель Тралейбуснае дэпо № 1 Штодзённа 2 Тэхнічны ўніверсітэт Тралейбуснае дэпо № 2 Штодзённа Кальцавы маршрут 3 Завод «Крышталь» — Сонечная Тралейбуснае дэпо № 1 Панядзелак — пятніца 4 Вакзал — ЗЛіН Тралейбуснае дэпо № 1 Штодзённа 4б Вакзал — Корпус ліцця Тралейбуснае дэпо № 1 Панядзелак — пятніца 5 Вакзал — Завод «Крышталь» Тралейбуснае дэпо № 1 Штодзённа 6 Хімзавод Тралейбуснае дэпо № 2 Панядзелак — пятніца/Часова зменены Кальцавы маршрут 7 Вакзал — Хімзавод Тралейбуснае дэпо № 2 Штодзённа/Часова адменены 7а Вакзал — Цэнтраліт Тралейбуснае дэпо № 2 Штодзённа 8 Тэхнічны універсітэт Тралейбуснае дэпо № 2 Штодзённа Кальцавы маршрут 9 Кленкаўскі — САЛЕО-Гомель Тралейбуснае дэпо № 1 Панядзелак — пятніца 10 Вакзал — САЛЕО-Гомель Тралейбуснае дэпо № 1 Штодзённа 11 ЗЛіН — Тэхнічны універсітэт Тралейбуснае дэпо № 2 Панядзелак — пятніца 11б ЗЛіН — Сонечная Тралейбуснае дэпо № 2 Панядзелак — пятніца 11в ЗЛіН — Парк «Фестывальны» Тралейбуснае дэпо № 2 Панядзелак — пятніца 12 САЛЕО-Гомель — Сонечная Тралейбуснае дэпо № 1,2 Панядзелак — пятніца 12а САЛЕО-Гомель — Тэхнічны універсітэт Тралейбуснае дэпо № 2 Панядзелак — пятніца 14 Хімзавод Тралейбуснае дэпо № 2 Панядзелак — пятніца Кальцавы маршрут 15 Вакзал — Валатава Тралейбуснае дэпо № 1 Штодзённа 16 Вакзал — Кленкаўскі Тралейбуснае дэпо № 1 Штодзённа 17 Кленкаўскі — Стадыён «Гомсельмаш» Тралейбуснае дэпо № 1 Штодзённа 19 Вакзал — Сонечная Тралейбуснае дэпо № 2 Штодзённа 19а Вакзал — Парк «Фестывальны» Тралейбуснае дэпо № 2 Панядзелак — пятніца 20 САЛЕО-Гомель — Сонечная Тралейбуснае дэпо № 1,2 Штодзённа 21 Валатава — Завод самаходных камбайнаў Тралейбуснае дэпо № 1 Панядзелак — пятніца 23 Валатава — Хімзавод Тралейбуснае дэпо № 2 Панядзелак — пятніца 24 Клёнкаўскі - Сонечная Тралейбуснае дэпо № 1,2 Панядзелак — пятніца 25 Клёнкаўскі - Сонечная Тралейбуснае дэпо № 1,2 Штодзённа26Вакзал — Новае ЖыццёШтодзённа

Першае дэпо абслугоўвае маршруты 1, 3, 4, 5, 9, 10, 12, 15, 16, 17, 18, 20, 21, 24, 25, другое дэпо — маршруты 2, 6, 7, 7а, 8, 11, 11б, 11в, 12, 12а, 14, 19, 19а, 20,  23, 24, 25.

 Галерэя 

 Гл. таксама 

 Тралейбус
 Тралейбусны парк
 Транспарт у Гомелі

 Спасылкі 

 Транспорт в Гомеле  — неафіцыйны сайт пра гарадскі пасажырскі транспарт
 Афіцыйны сайт КУП «Гарэлектратранспарт»

Тралейбус
Катэгорыя:Тралейбусныя сістэмы Беларусі
Катэгорыя:З’явіліся ў 1962 годзе